Нарткъалэ и химкомбинатым и юбилей
1938 гъэм мэлыжьыхьым и 9-м Ерыскъы промышленностымкIэ СССР-м и ЦIыхубэ Комиссариатым къыдигъэкIа унафэ №408-м ипкъ иткIэ Дохъушыкъуей спирт заводым лэжьэн щIидзащ.
А зэманым Дохъушыкъуей стан-цым къыщызэрагъэпэща заводым псынщIэ дыдэу зиубгъуащ. Абы зыкъомкIэ и фIыгъэщ япэщIыкIэ посёлкэ цIыкIу, иужькIэ Нарткъалэ къызэрыунэхуар. Зи цIэр мызэ-мытIэу зыхъуэжа IуэхущIапIэм (адэкIэ ар Ацетонобутиловый завод, Химкомбинат хъуащ) и продукцэхэм щIэупIэш- хуэ щаIар Совет Союзым и щIы- пIэ зэмылIэужьыгъуэхэм я закъуэкъым. НэгъуэщI къэрал 17-м ахэр ирагъашэу щытащ икIи ду- ней псом цIэрыIуэ щыхъуащ.
Аруан районым и щIыпIэ бюджетым хэлъхьэныгъэшхуэ хуищIу илъэс куэдкIэ заводыр къэгъуэгурыкIуащ. Щылэжьащ абы пщIэрэ щIыхьрэ зиIэ цIыху минхэр.
Мэлыжьыхьым и 9-м зи юбилейр зыгъэлъапIэ заводышхуэр, ди жагъуэ зэрыхъунщи, пIалъэкIэ къагъэувыIауэ нобэкIэ щытщ. Абы и цIэр зыбжанэрэ ихъуэжри иджыпсту «Стандарт Спирт» ООО-м хуэкIуащ. Ди фIэщ мэхъу лъэ быдэкIэ зэгуэр ар утыку къызэрихьэжынур икIи къыщIигъэкI продукцэхэм я фIыгъэкIэ Къэбэрдей-Балъкъэрым и щIыхьыр адэкIи лъагэу зэриIэтынур.
Нэзэр Хьэчим,
лэжьыгъэм и ветеран.
